2.pielikums 
Iepirkuma nolikumam


TEHNISKĀ SPECIFIKĀCIJA

I. Vispārīgās prasības: 
1. Nodrošināt ēdināšanas pakalpojuma sniegšanu akciju sabiedrības “Latvijas valsts meži” (turpmāk LVM) darbinieku mācībām un semināriem LVM klientu centros, viesu mājās un citās LVM teritorijās mežā saskaņā ar Nolikumu, Tehniskās specifikācijas (Nolikuma 2.pielikums), Vispārīgās vienošanās (Nolikuma 8.pielikums) prasībām (turpmāk – Pakalpojums), atbilstoši Latvijas Republikas (turpmāk – LR) normatīvo aktu prasībām.
2. Pakalpojuma izpildes vietas ir Latvijas Republikas teritorija, atsevišķi nodalot konkrētu LVM reģionu[footnoteRef:2]: [2:  LVM reģionu karte pieejama šeit: Latvijas valsts meži - Kontakti ] 

1. [bookmark: _Hlk188285412]Rīga un novadi, kas piekļaujas Rīgai;
2. Austrumvidzeme;
3. Dienvidkurzeme;
4. Dienvidlatgale;
5. Rietumvidzeme;
6. Vidusdaugava;
7. Ziemeļatgale;
8. Zemgale;
9. Ziemeļkurzeme.
3. Pretendentam jāspēj nodrošināt Pakalpojuma izpilde vienā vai vairākos reģionos. Pretendents Tehniskajā piedāvājumā (pielikums Nr.4) atzīmē reģionu, kurā spēs nodrošināt Pakalpojuma izpildi.
4. Pretendents nodrošina kādu no norādītajām Pakalpojuma izpildes pozīcijām (pilnā apjomā):
1. Pakalpojuma nodrošina uz vietas LVM vai Pretendenta telpās;
2. Pakalpojumu nodrošina līdzņemšanai (Pasūtītājs izņem sagatavotu, speciāli paredzētos ēdiena traukos saliktu ēdienu piegādātāja noteiktā adresē);
3. Pakalpojumu nodrošina ar piegādi iekļaujot piegādi (Pasūtītāja iepriekš norādītā adresē.
5. Minimālais personu skaits, kam jānodrošina Pakalpojums vienā ēdienreizē ir ne mazāk kā 2 (divām) personām. Precīzs skaits tiks norādīts atsevišķi Vispārīgās vienošanās ietvaros uzaicinājumā.
6. Tehniskās specifikācijas 5.punktā minēto personu skaitu nosaka Pasūtītājs, pirms katra konkrētā Pakalpojuma izpildes precizējot personu skaitu, kam jānodrošina Pakalpojums.
7. Ēdienkarte jāsagatavo un tā jāsaskaņo ar Pasūtītāja norādīto personu, ne vēlāk kā  2 (divas) darba dienas pirms Pakalpojuma sniegšanas.
8. Ēdiena gatavošanai jāizmanto pārtikas produkti, no kuriem vismaz 5 (pieci) (kartupeļi, burkāni, galviņkāposti, piens, skābais krējums) atbilst bioloģiskās lauksaimniecības, lauksaimniecības produktu integrētās audzēšanas vai nacionālās pārtikas kvalitātes shēmas prasībām.  
9. Attiecīgos gadījumos jāveic šādi pasākumi higiēnas jomā:
9.1. pārtikas mikrobioloģisko kritēriju izpilde;
9.2. noteiktu mērķu sasniegšanai nepieciešamu procedūru ievērošana;
9.3. pārtikas produktu temperatūras kontroles prasību izpilde;
9.4. aukstuma ķēdes uzturēšana;
9.5. paraugu noņemšana un analīze.
10. Pakalpojuma sniegšana jānodrošina nepārtraucot ēdināšanas pakalpojuma sniegšanu attiecīgajā reģionā.
11. Normatīvie akti, kuru prasības un ieteikumi jāievēro Pretendentam, sagatavojot piedāvājumu un sniedzot sabiedriskās ēdināšanas pakalpojumu:
11.1. Pārtikas aprites uzraudzības likums.
11.2. Ministru kabineta noteikumi:
11.2.1. Ministru kabineta 2014. gada 12. augusta noteikumi Nr. 461 “Prasības pārtikas kvalitātes shēmām, to ieviešanas, darbības, uzraudzības un kontroles kārtība”;
11.2.2. Ministru kabineta 2015. gada 29.septembra noteikumi Nr.545 “Pārtikas apritē nodarbināto personu apmācības kārtība pārtikas higiēnas jomā”;
11.2.3. Veselības ministrijas 2020. gada 21. maijā apstiprinātie ieteikumi “Veselīga uztura ieteikumi pieaugušajiem”;
11.2.4. Ministru kabineta 2017. gada 20. jūnija noteikumi Nr.353 “Prasības zaļajam publiskajam iepirkumam un to piemērošanas kārtība” 
11.3. Eiropas parlamenta un padomes regula (EK) Nr. 852/2004 (2004. gada 29. aprīlis) “Par pārtikas produktu higiēnu”.
II. Prasības ēdiena pagatavošanas organizācijai:
1. Pretendents ēdiena sagatavošanā izmanto savus resursus, tai skaitā, galda piederumus, glāzes. 
2. Pretendentam, ja nepieciešams, pēc Pasūtītāja pieprasījuma, jānodrošina šķīvji, zupas šķīvji, servējamie trauki (bez atsevišķas samaksas). Ēdamzālē nav pieļaujama vienreizlietojamo šķīvju, galda piederumu lietošana. Galda noformējumu nodrošina Pretendents, tai skaitā paredzot galdautus (auduma) un salvetes. 
3.  Galdu izvietojumu Pretendents saskaņo ar Pasūtītāju. Pasūtītāja kafijas automāta izmantošanu un apkopšanu Pretendents veic atbilstoši uzturēšanas noteikumiem.
4. Pretendentam jānodrošina nepieciešamais darbaspēks un transports, lai varētu īstenot kvalitatīvu ēdināšanas pakalpojuma sniegšanu, tai skaitā ēdiena piegādi (ja Pretendents norādījis, ka nodrošina piegādi). 
5. Pretendentam jānodrošina ēdināšanas pakalpojumu izpildei atbilstošas kvalifikācijas darbinieki, to apmācība higiēnas jautājumos un medicīnisko pārbaužu veikšanu normatīvajos aktos noteiktajā kārtībā, kā arī personāla personīgās higiēnas ievērošana. Pretendentam jānodrošina visiem darbiniekiem piemērots darba apģērbs un individuālie aizsardzības līdzekļi.
6. Pretendentam jānodrošina pārtikas nekaitīgums visos pārtikas aprites posmos, sākot ar primāro ražošanu.
7. Pretendentam jānodrošina iekārtas ar atbilstošu temperatūras režīmu pārtikas produktu uzglabāšanai, ko nevar droši glabāt apkārtējās vides temperatūrā, jo īpaši saldētai pārtikai. Uzglabāšanā jāievēro produktu saderība.
8. Pārtikas produkti jāuzglabā atbilstoši labas higiēnas prakses un paškontroles vadlīnijām slēgta tipa sabiedriskās ēdināšanas uzņēmumiem.
9. Pretendentam ēdiena pagatavošana pamatā jāveic savās telpās.  
10. Jānodrošina iespēja Pasūtītāja pārstāvim pirms ēdienu sadales novērtēt gatavo ēdienu paraugus, tai skaitā nosvērt un noteikt tā temperatūru, atbilstību ēdienkartei.
11. Produkta piegādes no ražošanas/ audzēšanas vietas vai no ražošanas/audzēšanas vietas piegādes attālums līdz Pretendenta ēdienu gatavošanas adresei nedrīkst pārsniegt 350 km, izmantojot ceļa infrastruktūru.

III. Prasības ēdiena pasniegšanai:
1. Pēc Pasūtītāja pieprasījuma Pretendents nodrošina nepieciešamos traukus, tai skaitā termo traukus u.c., un piederumus, tai skaitā galda piederumus, trauku ratus, termo ratus, gumijotus paliktņus, dzēriena sadales kannas/krūzes, ēdienu sadales rīkus, u.c., kas nepieciešami ēdiena pasniegšanai Pasūtītāja klientiem un darbiniekiem, nodrošina minētā inventāra  atjaunošanu un nomaiņu pēc Pasūtītāja norādījumiem.
2. Pretendenta darbinieki nodrošina ēdienu sadali maltītes laikā Pasūtītāja klientiem. 
3. Ēdiens jāpasniedz silts, ja vien nav paredzētas tikai aukstās uzkodas.
4. Pretendents ir atbildīgs par klientu apkalpošanu maltīšu laikā, tai skaitā ievērojot, ka  klienti tiek apkalpoti higiēnas prasībām atbilstošos darba apģērbos.
5. Pretendents nodrošina trauku savākšanu un nomazgā tos. 
6. Estētiska ēdiena pasniegšana.
IV. Ēdienkarte iepirkuma priekšmeta izpildei (var tikt mainīta, vienojoties ar Pretendentu)
	Pretendents, iesniedzot Tehnisko piedāvājumu (Nolikuma 4. pielikums) atzīmē, kuru ēdināšanas pakalpojuma pozīciju spēs nodrošināt pilnā apjomā.

	Pamatprasības ēdināšanas pakalpojumam

	Brokastis:

	1. Siltais ēdiens (porcija vismaz 200 g) - ceptas olas, omlete, siers, desa, cepts žāvēts šķiņķis. Pildītas plānās pankūkas vai kartupeļu pankūkas.

	2. Tēja, kafija, cukurs, piens, medus, ievārījums, maize, sviests

	Pusdienas:

	1. Siltais ēdiens: Gaļas, dārzeņu vai zivs zupa – (porcija vismaz 250 g) 

	2. Otrais ēdiens: 
2.1. Gaļa vai zivs – (porcija vismaz 100 g) – kotlete, karbonāde, cepta zivs, cepta vista, vistas fileja.
2.2. Siltās piedevas – (porcija vismaz 200 g) – vārīti kartupeļi, griķi, rīsi
2.3. Aukstās piedevas – (porcija vismaz 100 g) – burkānu salāti, tomāti, gurķi, kāposti
2.4. Mērces – (porcijai vismaz 50 g) – baltā mērce, brūnā mērce, kečups

	3.  Saldais ēdiens:
3.1. Krēms – (porcija vismaz 100 g) – vaniļas krēms, šokolādes krēms, biezpiena krēms 
3.2. Sulas mērce – (porcijai vismaz 100 g) – dzērveņu mērce, upeņu mērce, vaniļas mērce

	4.Tēja vai kafija, cukurs, piens, sulas dzēriens, maize.

	Vakariņas:

	1. Siltais ēdiens: Dārzeņu, sēņu, siera zupa – (porcija vismaz 250 g)

	2. Otrais ēdiens:
2.1. Gaļa vai zivs – (porcija vismaz 100 g) – cepta zivs, pildīti veltnīši, kotlete, karbonāde, šnicele, bifšteks ar olu
2.2. Siltās piedevas –  (porcija vismaz 200 g) – vārīti kartupeļi, griķi, rīsi
2.3. Aukstās piedevas – (porcija vismaz 100 g) – puķkāposti, kāposti, tomāti, gurķi
2.4. Mērces – (porcijai vismaz 50 g) - baltā mērce, brūnā mērce, kečups

	3.   Saldais ēdiens:
3.1. Krēms – (porcija vismaz 100 g)  - ābolu krēms, maizes krēms, dzērveņu krēms
3.2. Sulas mērce –( porcijai vismaz 100g) - dzērveņu mērce, šokolādes mērce, vaniļas mērce

	4.   Tēja vai kafija, cukurs, piens, sulas dzēriens, gāzēts bezalkoholiskais dzēriens, maize.


	2. Pamatprasības kafijas pauzei  

	1. Sāļais konditorejas izstrādājums (piemēram, pīrādziņš vai sāļais kruasāns) 60 g

	Konditorejas izstrādājums (piemēram, smalkmaizīte, plātsmaize (biezpiena, augļu, ogu)) 60 g

	Tēja, cukurs, kafija, piens, sulas dzēriens, maize.



V. Specializētā ēdienkarte.
2. Pēc Pasūtītāja pieprasījuma noteiktos gadījumos Pretendents nodrošina arī īpašu, speciālo ēdienkarti (piemēram, veģetāru, vegānu, bez laktozes, bez glutēna u.c. ēdienu piedāvājumu). 
VI. Par speciālo ēdienkarti noformulēt teikumu.

